text: Efterlyser røvere fra Tyskland
  06 februar 2012 kl. 11.56
  Dansk politi har offentliggjort overvågningsfotos af to røvere, som i oktober truede sig til penge i en tysk sparekasse i Handewitt ved Flensborg.
  Røveriet foregik i Nord-Ostsee Sparkasses filial på Wiesharder Markt i Handewitt nær Flensborg den 19. oktober 2011. 
  De to røvere truede den ansatte i sparekassen til at udlevere kontanter. Derefter flygtede de i retning mod Danmark. 
  Det foregik en større mørk Audi. Denne bil - og to personer - er indfanget af overvågningskameraer på tankstationer.
  
  Hvem kan kende dem?
  I samarbejde med det tyske politi har Syd- og Sønderjyllands Politi valgt at offentliggøre disse fotos af de formodede røvere i håb om, at nogen i Danmark kan genkende dem. 
  Hvis man har oplysninger i sagen, kan man henvende sig til Syd- og Sønderjyllands Politi på telefon 1-1-4.
  